**D i s p o z i ț i a**

**nr. 267 din 10 iunie 2021**

**privind încetarea de drept a raportului de serviciu**

**al domnului CRĂCIUNAȘ MARIUS-IULIU**

Preşedintele Consiliului Judeţean Cluj,

Analizând referatul nr. 20322/2021 al Direcţiei Generale Buget-Finanţe, Resurse Umane, prin care, cu privire la încetarea de drept a raportului de serviciu al domnului CRĂCIUNAȘ MARIUS-IULIU, consilier, clasa I, gradul profesional superior la Serviciul Operațional din cadrul Direcției de Administrare a Domeniului Public și Privat al Județului Cluj, cu data de 16.06.2021, ca urmare a împlinirii termenului de 1 an de la aprobarea menținerii în funcția publică după îndeplinirea cumulativă a condiţiilor de vârstă standard şi a stagiului minim de cotizare pentru pensionare;

Având în vedere:

* Dispoziţia Preşedintelui Consiliului Judeţean Cluj nr. 594/2019 privind menținerea domnului CRĂCIUNAȘ MARIUS-IULIU în funcția publică de execuție de consilier la Serviciul Operațional după împlinirea vârstei standard de pensionare;

În conformitate cu prevederile:

* art. 191 alin. (1) lit. a) și alin. (2) lit. b); ale art. 516 lit. a); ale art. 517 alin. (1) lit. d) și alin. (2); ale art. 524 alin. (1); ale art. 527; ale art. 528; ale art. 533 și ale art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), ale art. 7 și ale art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e :**

**Art. 1.** **(1)** Cu data de 16.06.2021 încetează de drept raportul de serviciu al domnului CRĂCIUNAȘ MARIUS-IULIU, având funcția publică de execuție de consilier, clasa I, gradul profesional superior la Serviciul Operațional din cadrul Direcției de Administrare a Domeniului Public și Privat al Județului Cluj, ca urmare a împlinirii termenului de 1 an de la aprobarea menținerii în funcția publică după îndeplinirea cumulativă a condiţiilor de vârstă standard şi a stagiului minim de cotizare pentru pensionare.

**(2)** Predarea lucrărilor și bunurilor care au fost încredințate domnului CRĂCIUNAȘ MARIUS-IULIU în vederea exercitării atribuțiilor de serviciu, se va realiza până cel târziu în data 15.06.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail domnului CRĂCIUNAȘ MARIUS-IULIU prezenta dispoziție.

**Contrasemnează :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**